Brits House in Arniston | LekkeSlaap
Vanaf R1 070 per nag(plek vir 6)
Brits House in Arniston is 'n gerieflik gemeubileerde selfsorghuis vir 6 gaste.
Die huis het 3 slaapkamers en 2 badkamers. Twee van die slaapkamers het dubbelbeddens en die derde slaapkamer het 2 driekwart-beddens. Een van die slaapkamers het 'n en suite-badkamer en die tweede badkamer het 'n stort en 'n bad. Beddegoed word voorsien. Bring asseblief jou eie handdoeke saam.
Die kombuis is vir selfsorg toegerus met 'n stoof, oond, mikrogolfoond en 'n yskas. Maaltye kan by die etenstafel genuttig word. Die sitkamer het 'n plafonwaaier en 'n TV. Gaste moet asb. hul eie DStv-dekodeerder en -slimkaart saambring. Daar is ongelukkig nie koppelpunte vir PVR-dekodeerders nie. Open View is wel beskikbaar. Die huis het 'n alarmstelsel.
Die leefarea bied toegang tot 'n onderdakstoep met 'n geboude braai-area. Die huis het 'n omheinde agtertuin en troeteldiere is welkom mits dit vooraf gereël word.
Gaste kan op die lieflike strande ontspan en Arniston se verskeie restaurante besoek. Daar is doendinge soos swem, fietsry, perdry, bergfiets- en voetslaanroetes, visvang, walviskyk, duik tussen skeepswrakke en vele meer. Gaste kan ook die spa by Arniston Hotel en Waenhuiskransgrot besoek.